33. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 9 της 14/22 Ιαν. 1986 (ΦΕΚ Α΄ 5) Εφαρμογή του κοινοτικού δικαίου για τους Φαρμακοποιούς και τα Φαρμακεία. Άρθρ.1.–Το Δ/γμα αυτό έχει σκοπό την προσαρμογή της Ελληνικής νομοθεσίας, που αφορά στη χορήγηση αδειών ασκήσεως επαγγέλματος φαρμακοποιού, ιδρύσεως φαρμακείου ή φαρμακαποθήκης και διευθύνσεως φαρμακευτικών καταστημάτων και επιχειρήσεων, προς τις διατάξεις του άρθρ. 7 της Συνθήκης Ε.Ο.Κ. Άρθρ.2.–Οι προβλεπόμενες στις κατωτέρω περιπτώσεις άδειες ή εγκρίσεις χορηγούνται και στους υπηκόους των κρατών – μελών των Ευρωπαϊκών Κοινοτήτων χωρίς διάκριση λόγω Εθνικότητας: α.Η άδεια ασκήσεως επαγγέλματος φαρμακοποιού (άρθρ. 18 του Νόμ. 206/47 «περί των πρακτικών ασκήσεων των υποψηφίων της Φαρμακευτικής» (ΦΕΚ Α΄ 11/1947). β.Η άδεια ιδρύσεως φαρμακείου ή φαρμακαποθήκης (άρθρ. 1 παρ. 2, στοιχ. α και 6 του Α.Ν. 517/68 «περί απελευθερώσεως επαγγέλματος Φαρμακοποιού και συμπληρώσεως διατάξεών τινων της φαρμακευτικής νομοθεσίας» (ΦΕΚ Α΄ 188/1968). γ.Η έγκριση αναλήψεως καθηκόντων υπευθύνου διευθυντή φαρμακείου, φαρμακαποθήκης, πρατηρίου φαρμακευτικών προϊόντων και υπαντιπροσωπείας φαρμακευτικών οίκων του εξωτερικού (άρθρ. 7 του Α.Ν. 517/68). Άρθρ.3.–Το παρόν Π.Δ/γμα αρχίζει να ισχύει από τη δημοσίευσή του στην Εφημερίδα της Κυβερνήσεως. Σελ. 750,10(γ) Τεύχος 1132 – Σελ. 70 